Document ID: /roh_data/filtered/fineweb-2-filterrobots_roh.jsonl.gz/53417

La lescha davart la promoziun da la cultura da Cuira è da l’onn 2002, e quella fixescha sulet ils duairs fundamentals pertutgant la promoziun da la cultura. Uss ha la citad elavurà ensemen cun la cumissiun da cultura e sut la direcziun dal post spezialisà per la cultura in sboz d’ina strategia da cultura per ils onn 2017 fin 2020. A la consultaziun pon sa participar tut ils interessents, quai fin ils 20 da favrer 2017.
Propostas detagliadas
Il sboz da la strategia da cultura enumerescha en tut 27 prioritads per la promoziun. Ina proposta è che Cuira sustegnia dapli occurrenzas culturalas trilinguas. Vinavant vulan ins per exempel optimar il diever da las immobiglias da la citad che servan a la cultura. En spezial duai l’infrastructura dal teater da Cuira vegnir modernisada.
RR novitads 16:00